Nariadenie Komisie (ES) č. 186/2004
z 2. februára 2004,
ktorým sa menia a dopĺňajú nariadenie Rady (ES) č. 1255/1999 a nariadenie (ES) č. 2571/97 v súvislosti s číselnými znakmi kombinovanej nomenklatúry pre sladké sušienky, wafle a oblátky
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1255/95 zo 17. mája 1999 o spoločnej organizácii trhu s mliekom a mliečnymi výrobkami [1], najmä na jeho články 10, 15 a 31 ods. 14,
keďže:
(1) Článok 31 nariadenia (ES) č. 1255/1999 zavádza udelenie vývoznej náhrady na určité výrobky, na ktoré sa vzťahuje toto nariadenie, ak sú vyvážané ako tovar uvedený v prílohe II k uvedenému nariadeniu.
(2) Článok 4 nariadenia Komisie (ES) č. 2571/97 z 15. decembra 1997 o predaji masla za znížené ceny a o poskytovaní podpory pre smotanu, maslo a zahustené maslo určené na použitie pri výrobe pekárenských výrobkov, zmrzliny a iných potravín [2] sa vzťahuje na číselné znaky KN konečných výrobkov spĺňajúcich podmienky opatrení stanovených v uvedenom nariadení.
(3) Na základe prijatia nariadenia Komisie (ES) č. 1789/2003 [3], ktoré mení a dopĺňa prílohu I k nariadeniu Rady (EHS) č. 2658/87 z 23. júla 1987 o colnej a štatistickej nomenklatúre a o spoločnom colnom sadzobníku [4], boli v prípade určitých výrobkov vykonané zmeny a doplnenia kombinovanej nomenklatúry.
(4) Príloha II k nariadeniu (ES) č. 1255/1999 a článok 4 nariadenia (ES) č. 2571/97 sa v súlade s tým musí zmeniť a doplniť.
(5) Zmeny a doplnenia by mali platiť súčasne s nariadením (ES) č. 1789/2003.
(6) Nariadenie (ES) č. 1255/1999 sa preto musí zmeniť a doplniť.
(7) Opatrenia stanovené v tomto nariadení sú v súlade so stanoviskom Riadiaceho výboru pre mlieko a mliečne výrobky,
PRIJALA TOTO NARIADENIE:
Článok 1
Z prílohy II k nariadeniu (ES) č. 1255/1999 sa vypúšťa tento riadok:
"19059040 | - - - Wafle a oblátky s obsahom vody presahujúcim 10 % hmotnosti." |
Článok 2
V článku 4 ods. 1 predpise A bode A1 nariadenia (ES) č. 2571/97 sa číselné znaky KN "190530, 19059040" nahrádzajú číselnými znakmi KN "190531, 190532".
Článok 3
Toto nariadenie nadobúda účinnosť deň nasledujúci po jeho uverejnení v Úradnom vestníku Európskej únie.
Bude sa uplatňovať od 1. januára 2004.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 2. februára 2004